Папа Францішак наведаў штаб-кватэру ААН у Нью-Ёрку з нагоды 70-годдзя заснавання гэтай арганізацыі і пачатку Генеральнай Асамблеі 25 верасня 2015 г. Ён звярнуў увагу на патрэбу рэфармавання структур Арганізацыі, у прыватнасці фінансавых, паколькі яны павінны клапаціцца аб устойлівым развіцці краін і не дапускаць іх падпарадкавання крэдытным сістэмам, якія правакуюць большую беднасць, маргіналізацыю і залежнасць.